หลังจากที่องค์การอนามัยโลก (ฮู) ได้ออกมาแสดงความเป็นห่วงประเทศในแถบเอเชียที่สามารถยุติการระบาดของโรคไข้หวัดนกได้เร็วเกินไป และหวั่นวิตกว่าจะไม่เฝ้าระวัง จนเป็นเหตุให้โรคดังกล่าวกลับมาระบาดใหม่อีกรอบหนึ่งนั้น นายสมศักดิ์ เทพสุทิน รัฐมนตรีว่าการกระทรวงเกษตรและสหกรณ์ กล่าวโต้แย้งต่อความคิดดังกล่าวของ ฮู ว่า เมื่อไทยยกเลิกพื้นที่ควบคุมหรือพื้นที่สีแดงออกไปแล้วก็ไม่ได้ยกเลิกการทำงาน